VZN č. 8 /2012

o určení výšky príspevkov na čiastočnú úhradu nákladov v školách a školských zariadeniach, ktorých zriaďovateľom je obec Nová Kelča

Základné ustanovenia

**§1**

**Účel a predmet**

Toto všeobecne záväzné nariadenie (ďalej len nariadenie) určuje výšku príspevku na čiastočnú úhradu nákladov v školách a školských zariadeniach, ktorých zriaďovateľom je obec Nová Kelča.

**§2**

**Druhy príspevkov v školách a školských zariadeniach**

1. príspevok za pobyt dieťaťa v materskej škole
2. príspevok na čiastočnú úhradu v školskej jedálni.

**§ 3**

**Príspevok za pobyt dieťaťa v materskej škole**

Za pobyt dieťaťa v materskej škole prispieva zákonný zástupca na čiastočnú úhradu výkovkov materskej školy mesačne na jedno dieťa sumou 5,-- €.

Príspevok sa uhrádza do 10. dňa príslušného kalendárneho mesiaca.

Príspevok na neuhrádza za dieťa, ktoré má jeden rok pred splnením povinnej školskej dochádzky, ak zákonný zástupca predloží riaditeľovi doklad o tom, že je poberateľom dávky v hmotnej núdzi a príspevkov k dávke v hmotnej núdzi, ak dieťa je umiestnené v zariadení na základe rozhodnutia súdu.

**§4**

**Príspevok na čiastočnú úhradu nákladov v školskej jedálni**

Príspevok, ktorý uhrádza zákonný zástupca dieťaťa alebo žiaka a dospelí stravníci vo výške nákladov na nákup potravín je podľa vekových kategórii:

Desiata Obed Olovrant Úhrada spolu

Materská škola 0,24 € 0,60 € 0,21 € 1,05 €

Základná škola 0,88 € 0,88 €

Dospelí zamestnanci 1,05 € 1,05 €

Dôchodcovia obce 1,30 € 1,30 €

Cudzí stravníci 1,90 € 1,90 €

Príspevok sa uhrádza do 10. dňa príslušného kalendárneho mesiaca.

**§ 5**

**Záverečné ustanovenia**

Obecné zastupiteľstvo obce Nová Kelča sa na tomto všeobecne záväznom nariadení o určení výšky príspevkov na čiastočnú úhradu nákladov v školách a školských zariadeniach  
 uznieslo dňa 20.12.2012 uznesením č. 10/2012.

**§ 6**

**Účinnosť**

Toto nariadenie nadobúda účinnosť 5.januára 2013  
  
  
Návrh VZN vyvesený dňa : 04.12.2012  
Zvesený dňa : 19.12.2012

VZN vyvesené : 20.12.2012

VZN zvesené dňa : 05.01.2013

Bc. Mária Telepunová, starostka obce